જકાર્તા: ભારતીય પુરુષ હૉકી ટીમે 18મી એશિયન ગેમ્સમાં પોતાના અભિયાનની શાનદાર શરૂઆત કરી છે. તેણે પોતાની પ્રથમ મેચમાં મેજબાન ઈન્ડોનેશિયાને 17-0થી કચડી નાખ્યું છે. આ ભારતની એશિયાડમાં અત્યાર સુધીની સૌથી મોટી જીત છે. ટૂર્નામેન્ટનો બીજો દિવસ ભારત માટે શાનદાર રહ્યો. અગાઉ ભારતીય મહિલા રેસલર વિનેશ ફોગાટે કુશ્તીમાં દેશ માટે ગોલ્ડ જીતી ઈતિહાસ રચ્યો. તે મહિલા રેસલિંગમાં ગોલ્ડ જીતનારી પ્રથમ ભારતીય છે.